CELEX: 32019R1091
Language: el
Date: 2019-06-26 00:00:00
Title: Κανονισμός (ΕΕ) 2019/1091 της Επιτροπής, της 26ης Ιουνίου 2019, για την τροποποίηση του παραρτήματος IV του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις για τις εξαγωγές προϊόντων που περιέχουν μεταποιημένες ζωικές πρωτεΐνες προερχόμενες από μηρυκαστικά και μη μηρυκαστικά (Κείμενο που παρουσιάζει ενδιαφέρον για τον ΕΟΧ)

27.6.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 173/42
               
            
         ΚΑΝΟΝΙΣΜΟΣ (ΕΕ) 2019/1091 ΤΗΣ ΕΠΙΤΡΟΠΗΣ
         της 26ης Ιουνίου 2019
         για την τροποποίηση του παραρτήματος IV του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις για τις εξαγωγές προϊόντων που περιέχουν μεταποιημένες ζωικές πρωτεΐνες προερχόμενες από μηρυκαστικά και μη μηρυκαστικά
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (1), και ιδίως το άρθρο 23 πρώτο εδάφιο και το άρθρο 23α στοιχείο ιγ),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 999/2001 θεσπίζει κανόνες για την πρόληψη, την καταπολέμηση και την εξάλειψη ορισμένων μεταδοτικών σπογγωδών εγκεφαλοπαθειών («ΜΣΕ») στα ζώα. Εφαρμόζεται στην παραγωγή και τη διάθεση στην αγορά ζώντων ζώων και προϊόντων ζωικής προέλευσης και, σε ορισμένες συγκεκριμένες περιπτώσεις, στις εξαγωγές τους.
                  
               
                     (2)
                  
                  
                     Η απαγόρευση των εξαγωγών σε τρίτες χώρες μεταποιημένων ζωικών πρωτεϊνών που προέρχονται από μηρυκαστικά και προϊόντων που περιέχουν τις εν λόγω μεταποιημένες ζωικές πρωτεΐνες, συμπεριλαμβανομένων, επομένως, των οργανικών λιπασμάτων και των βελτιωτικών εδάφους, θεσπίστηκε αρχικά με τον κανονισμό (ΕΚ) αριθ. 1234/2003 της Επιτροπής (2), ώστε να προλαμβάνεται η μετάδοση σπογγωδών εγκεφαλοπαθειών βοοειδών (ΣΕΒ) σε τρίτες χώρες μέσω ενδεχομένως μολυσμένων μεταποιημένων ζωικών πρωτεϊνών, καθώς και ο κίνδυνος επανεισαγωγής των τελευταίων στην Ένωση.
                  
               
                     (3)
                  
                  
                     Τον Ιούνιο του 2018 η Ευρωπαϊκή Αρχή για την Ασφάλεια των Τροφίμων (EFSA) επικαιροποίησε την ποσοτική εκτίμηση του κινδύνου ΣΕΒ που εγκυμονούν οι μεταποιημένες ζωικές πρωτεΐνες (3). Η EFSA κατέληξε στο συμπέρασμα ότι η συνολική μολυσματικότητα ΣΕΒ που προέρχεται από μεταποιημένες ζωικές πρωτεΐνες ήταν το 2018 τέσσερις φορές χαμηλότερη από την εκτιμώμενη το 2011.
                  
               
                     (4)
                  
                  
                     Σύμφωνα με τη γνώμη που εξέδωσε η EFSA σχετικά με τις μεταποιημένες ζωικές πρωτεΐνες, είναι σκόπιμο να συμπεριληφθούν τα οργανικά λιπάσματα ή τα βελτιωτικά εδάφους που περιέχουν μεταποιημένες ζωικές πρωτεΐνες προερχόμενες από μηρυκαστικά στην παρέκκλιση που προβλέπεται στο παράρτημα IV κεφάλαιο V τμήμα Ε σημείο 2 του κανονισμού (ΕΚ) αριθ. 999/2001, εάν δεν περιέχουν υλικό της κατηγορίας 1 και προϊόντα που προέρχονται απ' αυτό ή υλικό της κατηγορίας 2 και προϊόντα που προέρχονται απ' αυτό, εκτός από μεταποιημένη κόπρο.
                  
               
                     (5)
                  
                  
                     Ως εκ τούτου, το παράρτημα IV κεφάλαιο V τμήμα Ε σημείο 2 του κανονισμού (ΕΚ) αριθ. 999/2001, που απαγορεύει την εξαγωγή προϊόντων που περιέχουν μεταποιημένες ζωικές πρωτεΐνες προερχόμενες από μηρυκαστικά, θα πρέπει να τροποποιηθεί αναλόγως.
                  
               
                     (6)
                  
                  
                     Το παράρτημα IV κεφάλαιο V τμήμα Ε σημείο 3 του κανονισμού (ΕΚ) αριθ. 999/2001 θεσπίζει τους όρους που ισχύουν για τις εξαγωγές μεταποιημένων ζωικών πρωτεϊνών που προέρχονται από μη μηρυκαστικά ή σύνθετων ζωοτροφών που περιέχουν τέτοιες πρωτεΐνες. Ωστόσο, δεν έχουν καθοριστεί οι όροι εξαγωγής οργανικών λιπασμάτων ή βελτιωτικών εδάφους που περιέχουν μεταποιημένες ζωικές πρωτεΐνες προερχόμενες από μη μηρυκαστικά. Ως εκ τούτου, πρέπει να προστεθεί νέο σημείο 5 στο παράρτημα IV κεφάλαιο V τμήμα Ε του κανονισμού (ΕΚ) αριθ. 999/2001 για τον καθορισμό των εν λόγω όρων.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα IV του κανονισμού (ΕΚ) αριθ. 999/2001 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 26 Ιουνίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 147 της 31.5.2001, σ. 1.
         
            (2)  Κανονισμός (ΕΚ) αριθ. 1234/2003 της Επιτροπής για την τροποποίηση των παραρτημάτων I, IV και XI του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1326/2001 όσον αφορά τις μεταδοτικές σπογγώδεις εγκεφαλοπάθειες και τις ζωοτροφές (ΕΕ L 173 της 11.7.2003, σ. 6).
         
            (3)  EFSA Journal 2018·16(7):5314.
      
      
         
            ΠΑΡΑΡΤΗΜΑ
            Το παράρτημα IV του κανονισμού (ΕΚ) αριθ. 999/2001 τροποποιείται ως εξής:
            
                        1)
                     
                     
                        στο κεφάλαιο V τμήμα Ε, το σημείο 2 αντικαθίσταται από το ακόλουθο κείμενο:
                        
                                    «2.
                                 
                                 
                                    Με την επιφύλαξη του σημείου 1, η εξαγωγή προϊόντων που περιέχουν μεταποιημένες ζωικές πρωτεΐνες προερχόμενες από μηρυκαστικά απαγορεύεται.
                                    Η απαγόρευση αυτή δεν ισχύει, κατά παρέκκλιση, για τα εξής προϊόντα:
                                    
                                                α)
                                             
                                             
                                                μεταποιημένες τροφές ζώων συντροφιάς οι οποίες περιέχουν μεταποιημένες ζωικές πρωτεΐνες προερχόμενες από μηρυκαστικά και οι οποίες:
                                                
                                                            i)
                                                         
                                                         
                                                            έχουν υποβληθεί σε μεταποίηση σε εγκαταστάσεις ή μονάδες που έχουν εγκριθεί σύμφωνα με το άρθρο 24 παράγραφος 1 στοιχείο ε) του κανονισμού (ΕΚ) αριθ. 1069/2009· και
                                                         
                                                      
                                                            ii)
                                                         
                                                         
                                                            έχουν συσκευαστεί και επισημανθεί σύμφωνα με την ενωσιακή νομοθεσία.
                                                         
                                                      
                                          
                                                β)
                                             
                                             
                                                οργανικά λιπάσματα ή βελτιωτικά εδάφους, όπως ορίζονται στο άρθρο 3 σημείο 22 του κανονισμού (ΕΚ) αριθ. 1069/2009, τα οποία περιέχουν στη σύνθεσή τους μεταποιημένες ζωικές πρωτεΐνες προερχόμενες από μηρυκαστικά ή μείγμα μεταποιημένων ζωικών πρωτεϊνών από μηρυκαστικά και μη μηρυκαστικά, υπό τον όρο ότι:
                                                
                                                            i)
                                                         
                                                         
                                                            δεν περιέχουν υλικό της κατηγορίας 1 και προϊόντα που παράγονται απ' αυτό ή υλικό της κατηγορίας 2 και προϊόντα που προέρχονται απ' αυτό, εκτός από κόπρο, όπως ορίζεται στο άρθρο 3 σημείο 20 του κανονισμού (ΕΚ) αριθ. 1069/2009, που έχουν υποβληθεί σε μεταποίηση σύμφωνα με τους κανόνες για τη διάθεση στην αγορά μεταποιημένης κόπρου, όπως ορίζονται στο παράρτημα XI κεφάλαιο I τμήμα 2 στοιχεία α), β), δ) και ε) του κανονισμού (ΕΕ) αριθ. 142/2011 της Επιτροπής·
                                                         
                                                      
                                                            ii)
                                                         
                                                         
                                                            οι μεταποιημένες ζωικές πρωτεΐνες που περιέχονται στα οργανικά λιπάσματα ή τα βελτιωτικά εδάφους συμμορφώνονται με τις ειδικές απαιτήσεις που περιγράφονται στο παράρτημα X κεφάλαιο II τμήμα 1 του κανονισμού (ΕΕ) αριθ. 142/2011·
                                                         
                                                      
                                                            iii)
                                                         
                                                         
                                                            τα οργανικά λιπάσματα ή τα βελτιωτικά εδάφους επιτρέπεται να περιέχουν άλλα υλικά της κατηγορίας 3, τα οποία έχουν υποβληθεί σε μεταποίηση σύμφωνα με:
                                                            
                                                                        —
                                                                     
                                                                     
                                                                        οποιαδήποτε από τις μεθόδους μεταποίησης 1 έως 7 που ορίζονται στο παράρτημα IV κεφάλαιο III του κανονισμού (ΕΕ) αριθ. 142/2011, ή
                                                                     
                                                                  
                                                                        —
                                                                     
                                                                     
                                                                        τις απαιτήσεις που ορίζονται στο παράρτημα V κεφάλαιο III τμήμα 1 του κανονισμού (ΕΕ) αριθ. 142/2011 στην περίπτωση προϊόντων λιπασματοποίησης ή καταλοίπων διάσπασης από τον μετασχηματισμό ζωικών υποπροϊόντων σε βιοαέριο, ή·
                                                                     
                                                                  
                                                                        —
                                                                     
                                                                     
                                                                        τις ειδικές απαιτήσεις που ορίζονται στο παράρτημα XIII του κανονισμού (ΕΕ) αριθ. 142/2011, σε περιπτώσεις όπου τα εν λόγω υλικά μπορούν να χρησιμοποιηθούν για οργανικά λιπάσματα και βελτιωτικά εδάφους σύμφωνα με τον εν λόγω κανονισμό.
                                                                     
                                                                  
                                                      
                                                            iv)
                                                         
                                                         
                                                            έχουν υποβληθεί σε μεταποίηση σε εγκαταστάσεις ή μονάδες που έχουν εγκριθεί σύμφωνα με το άρθρο 24 παράγραφος 1 στοιχείο στ) του κανονισμού (ΕΚ) αριθ. 1069/2009·
                                                         
                                                      
                                                            v)
                                                         
                                                         
                                                            αναμειγνύονται με επαρκή αναλογία συστατικού το οποίο έχει εγκριθεί από την αρμόδια αρχή του κράτους μέλους στο οποίο παράγονται τα οργανικά λιπάσματα ή τα βελτιωτικά του εδάφους και το οποίο προσδίδει στο προϊόν εξαιρετικά δυσάρεστη για τα ζώα γεύση ή αποτρέπει, με άλλο τρόπο, αποτελεσματικά την εσφαλμένη χρήση του μείγματος για σκοπούς σίτισης. Το συστατικό αυτό πρέπει να αναμειγνύεται με τα οργανικά λιπάσματα ή τα βελτιωτικά εδάφους στη μονάδα παρασκευής τους ή σε μονάδα που έχει καταχωριστεί για τον σκοπό αυτό σύμφωνα με το παράρτημα XI κεφάλαιο II τμήμα 1 σημείο 2 του κανονισμού (ΕΕ) αριθ. 142/2011.
                                                            Εάν απαιτείται από την αρμόδια αρχή της τρίτης χώρας προορισμού, η αρμόδια αρχή του κράτους μέλους όπου παράγονται τα οργανικά λιπάσματα ή τα βελτιωτικά εδάφους μπορεί να αποδεχθεί τη χρήση άλλων συστατικών ή άλλων μεθόδων με στόχο την πρόληψη της χρήσης οργανικών λιπασμάτων ή βελτιωτικών εδάφους ως ζωοτροφών, που διαφέρουν από τα συστατικά ή τις μεθόδους που επιτρέπονται στο εν λόγω κράτος μέλος, με την προϋπόθεση ότι δεν έρχονται σε αντίθεση με τους κανόνες που ορίζονται στο άρθρο 22 σημείο 3 και στο παράρτημα XI κεφάλαιο II τμήμα 1 σημείο 3 του κανονισμού (ΕΕ) αριθ. 142/2011·
                                                         
                                                      
                                                            vi)
                                                         
                                                         
                                                            έχουν υποβληθεί σε μεταποίηση ώστε να εξασφαλιστεί η απολύμανση από παθογόνους παράγοντες σύμφωνα με το παράρτημα XI κεφάλαιο II τμήμα 1 σημείο 5 του κανονισμού (ΕΕ) αριθ. 142/2011·
                                                         
                                                      
                                                            vii)
                                                         
                                                         
                                                            έχουν ετικέτα που επιτίθεται στη συσκευασία ή στον περιέκτη, η οποία φέρει την ένδειξη “Οργανικά λιπάσματα ή βελτιωτικά εδάφους/Δεν επιτρέπεται η βόσκηση εκτρεφόμενων ζώων ή η χρήση καλλιεργειών ως κτηνοτροφικού χόρτου κατά τη διάρκεια τουλάχιστον 21 ημερών μετά τη διασπορά”·
                                                         
                                                      
                                                            viii)
                                                         
                                                         
                                                            εξάγονται σύμφωνα με τις παρακάτω προϋποθέσεις:
                                                            
                                                                        —
                                                                     
                                                                     
                                                                        μεταφέρονται σε σφραγισμένα εμπορευματοκιβώτια, απευθείας από τη μονάδα παρασκευής των οργανικών λιπασμάτων ή των βελτιωτικών εδάφους ή από την καταχωρισμένη μονάδα όπου προστίθεται το συστατικό το οποίο προσδίδει στο προϊόν εξαιρετικά δυσάρεστη για τα ζώα γεύση, μέχρι το σημείο εξόδου από το έδαφος της Ένωσης, το οποίο αποτελεί συνοριακό σταθμό ελέγχου που απαριθμείται στο παράρτημα I της απόφασης 2009/821/ΕΚ της Επιτροπής. Πριν από την έξοδο των μεταποιημένων οργανικών λιπασμάτων ή των βελτιωτικών εδάφους από το έδαφος της Ένωσης η υπεύθυνη για την οργάνωση της μεταφοράς επιχείρηση ενημερώνει την αρμόδια αρχή του συνοριακού σταθμού ελέγχου για την άφιξη της αποστολής στο σημείο εξόδου·
                                                                     
                                                                  
                                                                        —
                                                                     
                                                                     
                                                                        η αποστολή συνοδεύεται από δεόντως συμπληρωμένο εμπορικό έγγραφο που έχει συνταχθεί σύμφωνα με το υπόδειγμα που καθορίζεται στο σημείο 6 του κεφαλαίου III του παραρτήματος VIII του κανονισμού (ΕΕ) αριθ. 142/2011 και έχει εκδοθεί μέσω του ενοποιημένου μηχανογραφικού κτηνιατρικού συστήματος (TRACES) που καθιερώθηκε με την απόφαση 2004/292/ΕΚ της Επιτροπής. Ο συνοριακός σταθμός ελέγχου εξόδου πρέπει να αναγράφεται στο πλαίσιο Ι.28 του εν λόγω εμπορικού εγγράφου·
                                                                     
                                                                  
                                                                        —
                                                                     
                                                                     
                                                                        όταν η αποστολή φτάνει στο σημείο εξόδου η αρμόδια αρχή στον συνοριακό σταθμό ελέγχου επαληθεύει, βάσει του κινδύνου, τη σφράγιση όλων των περιεκτών που προσκομίζονται στον συνοριακό σταθμό ελέγχου. Εάν επαληθεύεται η σφράγιση και η επαλήθευση δεν είναι ικανοποιητική, η αποστολή πρέπει είτε να καταστραφεί είτε να αποσταλεί εκ νέου στην εγκατάσταση προέλευσης, η οποία αναγράφεται στο πλαίσιο I.12 του εμπορικού εγγράφου·
                                                                     
                                                                  
                                                                        —
                                                                     
                                                                     
                                                                        η αρμόδια αρχή του συνοριακού σταθμού ελέγχου ενημερώνει, μέσω του συστήματος TRACES, την αρμόδια αρχή που αναγράφεται στο πλαίσιο I.4 του εμπορικού εγγράφου για την άφιξη της αποστολής στο σημείο εξόδου και, κατά περίπτωση, για τα αποτελέσματα της επαλήθευσης της σφράγισης και τα τυχόν διορθωτικά μέτρα που ελήφθησαν·
                                                                     
                                                                  
                                                                        —
                                                                     
                                                                     
                                                                        η αρμόδια αρχή που είναι υπεύθυνη για τη μονάδα παρασκευής προέλευσης ή για την καταχωρισμένη εγκατάσταση όπου προστίθεται το συστατικό το οποίο προσδίδει στο προϊόν εξαιρετικά δυσάρεστη για τα ζώα γεύση διενεργεί επίσημους ελέγχους με βάση την επικινδυνότητα για να εξακριβώσει τη συμμόρφωση με την πρώτη και τη δεύτερη περίπτωση και για να επαληθεύσει ότι, για κάθε εξαγόμενη αποστολή οργανικών λιπασμάτων και βελτιωτικών εδάφους που περιέχουν στη σύνθεσή τους μεταποιημένες ζωικές πρωτεΐνες προερχόμενες από μηρυκαστικά ή μείγμα μεταποιημένων ζωικών πρωτεϊνών από μηρυκαστικά και μη μηρυκαστικά, η επιβεβαίωση του ελέγχου που διενεργείται στο σημείο εξόδου ελήφθη από την αρμόδια αρχή του συνοριακού σταθμού ελέγχου μέσω του συστήματος TRACES.
                                                                     
                                                                  
                                                      Οι όροι που ορίζονται στο σημείο 2 στοιχείο β) σημεία v), vii) και viii) δεν εφαρμόζονται σε οργανικά λιπάσματα ή βελτιωτικά εδάφους που βρίσκονται σε έτοιμες προς πώληση συσκευασίες με βάρος που δεν υπερβαίνει τα 50 kg για χρήση από τον τελικό καταναλωτή.»
                                             
                                          
                              
                  
                        2)
                     
                     
                        Στο τμήμα Ε κεφάλαιο V, προστίθεται το ακόλουθο σημείο 5:
                        
                                    «5.
                                 
                                 
                                    Η εξαγωγή οργανικών λιπασμάτων ή βελτιωτικών εδάφους που περιλαμβάνουν στη σύνθεσή τους μεταποιημένες ζωικές πρωτεΐνες προερχόμενες μόνο από μη μηρυκαστικά και χωρίς υλικά από μηρυκαστικά πρέπει να συμμορφώνονται με τους ακόλουθους όρους:
                                    
                                                α)
                                             
                                             
                                                ισχύουν οι απαιτήσεις που προβλέπονται στο σημείο 2 στοιχείο β) σημεία i), ii), iii), iv), v), vi) και vii) του παρόντος τμήματος. Οι όροι που ορίζονται στο σημείο 2 στοιχείο β) σημεία v) και vii) δεν εφαρμόζονται σε οργανικά λιπάσματα ή βελτιωτικά εδάφους που βρίσκονται σε έτοιμες προς πώληση συσκευασίες με βάρος που δεν υπερβαίνει τα 50 kg για χρήση από τον τελικό καταναλωτή·
                                             
                                          
                                                β)
                                             
                                             
                                                οι μεταποιημένες ζωικές πρωτεΐνες που προέρχονται από μη μηρυκαστικά και περιέχονται σε οργανικά λιπάσματα ή βελτιωτικά εδάφους παράγονται σε μονάδες μεταποίησης που πληρούν τις απαιτήσεις του στοιχείου γ) του τμήματος Δ του κεφαλαίου IV και απαριθμούνται σύμφωνα με το σημείο 1 στοιχείο δ) του τμήματος Α του κεφαλαίου V·
                                             
                                          
                                                γ)
                                             
                                             
                                                έχουν παραχθεί σε εγκαταστάσεις ή μονάδες που ασχολούνται αποκλειστικά με τη μεταποίηση οργανικών λιπασμάτων ή βελτιωτικών εδάφους μη μηρυκαστικών.
                                                Κατά παρέκκλιση από τον εν λόγω ειδικό όρο, η αρμόδια αρχή μπορεί να επιτρέψει την εξαγωγή οργανικών λιπασμάτων ή βελτιωτικών εδάφους που αναφέρονται στο παρόν σημείο και παράγονται σε εγκαταστάσεις ή μονάδες που μεταποιούν οργανικά λιπάσματα ή βελτιωτικά εδάφους που περιέχουν υλικό μηρυκαστικών, εάν εφαρμόζονται αποτελεσματικά μέτρα για την πρόληψη της διασταυρούμενης μόλυνσης μεταξύ οργανικών λιπασμάτων ή βελτιωτικών εδάφους που περιέχουν μόνο υλικό μη μηρυκαστικών και οργανικών λιπασμάτων ή βελτιωτικών εδάφους που περιέχουν υλικό μηρυκαστικών·
                                             
                                          
                                                δ)
                                             
                                             
                                                μεταφέρονται στο σημείο εξόδου από το έδαφος της Ένωσης σε νέο υλικό συσκευασίας ή σε περιέκτες μεταφοράς χύδην φορτίου που δεν χρησιμοποιούνται για τη μεταφορά υλικών προερχόμενων από μηρυκαστικά ή που έχουν καθαριστεί εκ των προτέρων για να αποφευχθεί η διασταυρούμενη μόλυνση σύμφωνα με τεκμηριωμένη διαδικασία η οποία έχει λάβει προηγούμενη έγκριση από την αρμόδια αρχή.
                                                Οι όροι που ορίζονται στο σημείο 5 στοιχεία γ) και δ) δεν εφαρμόζονται σε οργανικά λιπάσματα ή βελτιωτικά εδάφους που βρίσκονται σε έτοιμες προς πώληση συσκευασίες με βάρος που δεν υπερβαίνει τα 50 kg για χρήση από τον τελικό καταναλωτή.»